**Ռոուզ Արիանա Մաքգոուեն** (անգլ.՝ Rose Arianna McGowan, սեպտեմբերի 5, 1973(1973-09-05), Չերտալդո, Ֆլորենցիա, Տոսկանա, Իտալիա և Ֆլորենցիա, Իտալիա), իռլանդա-ֆրանսիական ծագմամբ ամերիկացի դերասանուհի, ռեժիսոր և երգչուհի։ Առավել հայտնի է «Կախարդվածները» հեռուստասերիալում Փեյջ Մետյուսի դերով, որտեղ նկարահանվել է 2001-2006 թվականներին։ 2005 թվականին նա բազմաթիվ մրցանակների և անվանակարգերի արժանացած «Էլվիս» մինի-սերիալում խաղացել է Էնն Մարգրետի դերը։ Հայտնի է նաև «DOOM սերունդ», «Ճիչ», «Գրայնդհաուս», «Սպանության թագուհիներ», «Կոնան» և «Սարսափի մոլորակ» կինոֆիլեմրում մարմնավորած դերերով։

Վաղ տարիներ
-----------

Ռոուզ Մաքգոուենը ծնվել և որոշ ժամանակ ապրել է Ֆլորենցիայում, նա ունի իռլանդական և ֆրանսիական արմատներ։ Դաստիարակվել է «Աստծո երեխաներ» աղանդի համաձայն։ Երբ Ռոուզը դարձել է 10 տարեկան, ընտանիքը տեղափոխվել է ԱՄՆ։ Ծնողների բաժանումից հետո Ռոուզի մոր բազմաթիվ սիրեկաններից մեկը համոզել է նրան, որ իր աղջիկը թմրամոլ է։ 14 տարեկանում նրան տեղափոխել են նարկոլոգիական կլինիկա։ Արդյունքում նա այնտեղից փախել է՝ գնալով տատիկի մոտ։ Մեկ տարի անց նա հեռացել է տանից և սկսել հանդիպել մի տղայի հետ, ով շուտով մահանում է՝ թողնելով Ռոուզին միայնակ։

Կարիերա
-------

Մաքգոուենը կինոյում առաջնաելույթ է ունեցել 1992 թվականին «Տղան Էնսինոյից» ֆիլմում։ Նա արժանացել է քննադատների դրական արձագանքին և «Անկախ ոգի» մրցանակին՝ 1995 թվականին «DOOM սերունդ» ֆիլմում խաղացած դերի համար։ Մեկ տարի անց նա նկարահանվել է «Ճիչ» սարսափ ֆիլմում։ 1998-1999 թվականներին եղել է «Bebe» ամերիկյան հագուստի գծի դեմքը։

Մաքգոուենը 90-ական թվականների մեծ մասն անց է կացրել անկախ կինոյում նկարահանվելու վրա՝ խաղալով հիմնականում տարօրինակ կանանց գլխավոր դերեր։ 1999 թվականի «Սպանության թագուհիներ» ֆիլմում խաղացած դերի համար արժանացել է MTV Movie Awards մրցանակի՝ «Լավագույն չարագործ» կատեգորիայում։

2001 թվականին Մաքգոուենը ստացել է Փեյջ Մետյուսի դերը՝ փոխարինելով Շենեն Դոերտիին և Հոլի Մարի Քոմբսի ու Ալիսա Միլանոյի հետ մտնելով «Կախարդվածները» սերիալի դերասանական կազմի մեջ։ 2005 թվականին «Կախարդվածները» սերիալում խաղացած դերի համար արժանացել է մրցանակի «լավագույն քույր» անվանակարգում։ Շոուն դադարեցվել է 2006 թվականին։

Սերիալում աշխատելու ժամանակ նա նաև խաղացել է այլ դերեր ուրիշ նախագծերում, որոնցից ամենաճանաչվածն է «Էլվիս» մինի-սերիալում խաղացած Էնն Մարգրետի դերը, ինչպես նաև հայտնվել է Բրայան դե Պալմայի «Սև խոլորձ» ֆիլմում։

2007 թվականին Մաքգոուենը խաղացել է Քվենտին Տարանտինոյի և Ռոբերտ Ռոդրիգեսի «Գրայնդհաուս», «Մահվան ապացույց» և «Սարսափի մոլորակ» ֆիլմերում։ Կինոքննադատները դրական են արձագանքել դերասանուհու նոր դերերին։ 2008 թվականին նկարահանվել է «Հիսուն մահկանացու» ֆիլմում, իսկ 2009 թվականին «Մարմնի մասեր» հեռուստասերիալի հինգ էպիզոդներում եղել է հրավիրված աստղ։

2007 թվականի ավտովթարի պատճառով կարիերայում ոչ մեծ դադարից հետո, որի արդյունքում դերասանուհին անցել է վարականգնողական երկար կուրս և դիմել պլաստիկ վիրահատության դեմքը վերականգնելու համար, խաղացել է կամեո-դեր «Մաչետե» ֆիլմում, սակայն նրա մասնակցությամբ դրվագը հեռացվել է ֆիլմի վերջնական տարբերակից։

Մաքգոուենը 2008 թվականին
2011 թվականին նա խաղացել է գլխավոր չարագործի դերը «Կոնան» ֆիլմում։ Դերն ի սկզբանե նախատեսված է եղել տղամարդու համար, բայց դերասանուհին այնքան է դուր եկել պրոդյուսերներին, որ սցենարը փոփոխվել է հատուկ Մաքգոուենի համար։ Նա նաև վերադարձել է հեռուստատսերություն որպես հրավիրված աստղ «Կարգ ու կանոն։ Հատուկ կորպուս» սերիալում։

Նկարահանվել է ռեժիսոր Վիկտոր Սալվայի «Վախի բուլվար» հոգեբանական թրիլլերում, որը վարձույթի է հանվել 2012 թվականին։ Դերասանուհին նաև նկարահանվել է «Պաստորի կինը» հեռուստաֆիլմի գլխավոր դերերում։ 2013 թվականին եղել է «Մի անգամ հեքիաթում» սերիալի էպիզոդներից մեկի հրավիրված աստղը, որտեղ կատարել է չարագործ Կոռայի՝ Չար Թագուհու երիտասարդ մոր դերը։ 2014 թվականին հայտնի է դարձել, որ Ռոուզը միացել է «Ընտրյալը» հեռուստասերիալի երրորդ եթերաշրջանի հիմնական դերասանական կազմին։ «Մի անգամ հեքիաթում» սերիալի երրորդ եթերաշրջանում կրկին խաղացել է չարագործ Կոռայի դերը։

2014 թվականին Մաքգոուենը հանդես է եկել որպես «Լուսաբաց» կարճամետրաժ ֆիլմի ռեժիսոր, որը պատմում է Քենեդիի կառավարման տարիներին ծնողներից հեռանալու փորձ կատարող տղայի ճակատագրի մասին։ Ռեժիսորական դեբյուտի համար Մաքգոուենն արժանացել է «Սանդենս» ամերիկայն կինոփառատոնի մրցանակին, որը կայացել է 2014 թվականի հունվարին։ Նրա ֆիլմը լուսաբանվել է լրատվամիջոցներում և ներկայացման ոճը քննադատները համեմատել են Դուգլաս Սիրկի և Դևիդ Լինչի աշխատանքների հետ։ 2014 թվականի աշնանը Մաքգոուենը որոշել է ֆիլմը վարձույթի հանել Լոս Անջելեսում, որպեսզի այն կարողանա մրցակցել «Օսկար» մրցանակի համար «լավագույն խաղային կարճամետրաժ ֆիլմ» անվանակարգում։ Այնուամենայնիվ, ֆիլմը չի հայտնվել մրցանակի առաջադրվածների կրճատ ցուցակում։ Մաքգոուենը նաև հայտարարել է, որ վերամշակում է միանգամից երեք լիամետրաժ ֆիլմ, որոնցում պլանավորում է հանդես գալ որպես ռեժիսոր։

2014 թվականի վերջին Մաքգոուենը դարձել է «*Call of Duty: Advanced Warfare*» համակարգչային խաղի հերոս Լիլիթ Սվոնի և նրա արտաքինի նախատիպը, որի համար մեկնաբանություններ է ձայնագրել։

2015 թվականի հունվարին «Tangerine Entertainment» և «Sundial Pictures» կինոընկերությունները վարձել են Ռոուզին որպես «Սոճենիներ» լիամետրաժ թրիլլերի ռեժիսոր։

Երաժշտական կարիերա
------------------

1999 թվականին, Մերիլին Մենսոնi հետ հարաբերությունների ընթացքում, նկարահանվել է նրա «Coma White» սինգլի երաժշտական տեսահոլովակում, ինչպես նաև հանդես է եկել որպես բեք-վոկալիստ «Posthuman» երգում։

Ռոուզը ձայնագրել է մի քանի սաունդթրեքներ։ 2002 և 2006 թվականներին «Կախարդվածները» սերիալի համար Փեգգի Լիի «Fever» երգի քավերը և դիջեյ BT-ի «Superfabulous» դուետային երգն ընդգրկվել է սերիալի սաունդթրեքի վերջին պաշտոնական ժողովածուի թրեք-ցուցակում։ Ձայնագրվել է երեք սաունդթրեք «Մոլորակի վախը» ֆիլմի համար։

2014 թվականին դերասանուհին ցանկություն է հայտնել ձայնագրել իր դեբյուտային երաժշտական ալբոմը և պաշտոնապես սկսել երգչուհու կարիերան։ 2014 թվականի օգոստոսի 25-ին թողարկվել է բրիտանացի երգչուհի Չարլի ԷքսՍիԷքսի «Break the Rules» սինգլի տեսահոլովակը, որում Ռոուզը հայտնվել է ուսուցչուհու կերպարով։

2015 թվականի սեպտեմբերի 21-ին տեղի է ունեցել Ռոուզի ալբոմի առաջին սինգլի և համանուն տեսահոլովակի թողարկումը՝ «RM486» անվանումով։

Անձնական կյանք
--------------

1999 թվականի փետրվարից մինչև 2001 թվականի հունվարի 18-ը Ռոուզ Մաքգոուենը հանդիպել է Մերիլին Մենսոնի հետ։ Բաժանման պատճառները հայտնի չեն եղել մինչև 2015 թվականը, երբ Ռոուզը խոստովանել է, որ զույգը ստիպված է եղել բաժանվել Մենսոնի կոկաինից ունեցած կախվածության պատճառով։ 2001 թվականին հանդիպել է Քիփ Փարդուի հետ, սակայն նա ընդունվել է Եյլի համալսարան և զույգը բաժանվել է։ Միևնույն թվականին Ռոուզը հանդիպել է Ահմեդ Զապպային, որի հետ հանդիպել է ավելի քան մեկ տարի, 2002 թվականին զույգը բաժանվել է։ 2002-2005 թվականներին Ռոուզը հանդիպել Է Դևիդ Զինցեսկոյի հետ, սակայն այդ հարաբերություններն էլ են ավարտվել։ 2007 թվականի սկզբին լուրեր են տարածվել, որ Մաքգոուենը և Ռոբերտ Ռոդրիգեսը սիրավեպ ունեն, նույն տարվա մայիսին ամեն ինչ հաստատվել է, նույնիսկ հայտարարվել է նշանադրության մասին, սակայն 2009 թվականի հոկտեմբերի 2-ին հայտնի է դարձել, որ նշանադրությունը չեղարկվել է։

2007 թվականին դերասանուհին հայտնվել է ճանապարհատրանսպորտային պատահարի մեջ, ակնոցների ապակիները վնասել են նրա աչքն ու դեմքի մի մասը, դրանից հետո մի քանի պլաստիկ վիրահատություն է տարել դեմքի վրա։ Փոփոխությունները փոքր են, բայց նկատելի են նրանց համար, ովքեր ճանաչում և տեսել էին դերասանուհուն նախքան վթարը։ Ռոուզը ներկայումս ապրում է Լոս Անջելեսում՝ Կալիֆոռնիա նահանգում։ 2013 թվականի հոկտեմբերի 12-ից Մաքգոուենն ամուսնացած է նկարիչ Դեյվի Դիտեյլի հետ, որի հետ նա հանդիպել է իրենց հարսանիքից մեկ տարի առաջ։ 2015 թվականի մայիսի 1-ին նրանք բաժանվել են, իսկ 2016 թվականի փետրվարի 1-ին՝ ամուսնալուծվել։

1998 թվականից 1999 թվականներին Մաքգոուենը եղել է *Bebe* հագուստ արտադրող ընկերության դեմքը։ Նկարահանվել է այնպիսի հայտնի ամսագրերի շապիկներին ինչպիսիք են` Maxim, Seventeen, Հարցազրույց, GQ: Ռոուզը նաև արժանացել է Maxim, FHM, Stuff, Blender ամսագրերի կարծիքով ամենասեքսուալ կնոջ «տիտղոսներին»։

2019 թվականի մարտի 1-ին Մաքգոուենը խոստովանել է, որ մի անգամ աբորտ է տարել այն բանից հետո, երբ հակաբեղմնավորիչ դեղահաբերը ձախողվել են։

### Վայնշտեյնի հետ կապված սկանդալ ու օրենքի հետ կապված խնդիրներ

Մաքգոուենը դարձել է հոլիվուդյան առաջին դերասանուհիներից մեկը, որն ամերիկացի հայտնի պրոդյուսեր Հարվի Վայնշտեյնին մեղադրել է բազմիցս սեռական ոտնձգությունների և բռնաբարելու մեջ նրա դերասանական կարիերայի արշալույսին։ Դերասանուհու խոսքով՝ Վայնշտեյնի ներկայացուցիչներն իրեն 1 միլիոն դոլար են առաջարկել տեղեկատվությունը չհրապարակելու համար, հրաժարվելով գործարքից, Մաքգոուենը մամուլին պատմել է, որ պրոդյուսերի կողմից բռնաբարվել է 1997 թվականին «Սանդենս» կինոփառատոնում և նրանից 100 հազար դոլար է ստացել լռության համար։ Մաքգոուենի նախկին փեսացուն՝ Ռոբերտ Ռոդրիգեսը, որը նրան նկարահանել է «Գրանդհաուս» ֆիլմում՝ ի հեճուկս Վայնշտեյնի, կարծում է, որ բռնաբարողի հետ դերասանուհու սկանդալը դարձել է նրա նախագծի ձախողման գլխավոր պատճառը։ Նա գիտեր 1997 թվականի միջադեպի մասին և հասկացել էր, որ Մաքգոուենի ճանապարհը դեպի մեծ կինո, որին ինչ-որ կերպ առնչություն ունի Վայնշտեյնի ընկերությունը, պատվիրված է։

Պատմությունը նոր թափ է հավաքել, երբ հայտնի է դարձել, որ ոստիկանությունը Մաքգոուենին ձերբակալելու օրդեր է ստացել դեռ 2017 թվականի փետրվարի 1-ին։ Դերասանուհուն կասկածել են թմրանյութեր պահելու և օգտագործելու մեջ։ «United Airlines»-ի ինքնաթիռում մնացել էին Մաքգոուենի անձնական իրերը կոկաինի հետքերով։ Նոյեմբերի 14-ին դերասանուհին անձամբ է հանձնվել իշխանություններին և ձերբակալվել, բայց 5 հազար դոլար գրավի դիմաց անմիջապես ազատ է արձակվել։ Ինքը՝ Ռոուզ Մաքգոուենը, հերքել է մեղադրանքները և կարծում է, որ գործը սարքվել է Հարվի Վայնշտեյնի կողմից՝ ի պատասխան դերասանուհու խոստովանության։

2018 թվականի փետրվարի 7-ին հայտնի է դարձել, որ Ռոուզ Մաքգոուենի նախկին մենեջեր Ջիլ Մեսիկն ինքնասպան է եղել։ Ընտանիքն այդ ինքնասպանությունը կապել է Վայնշտեյնի հետ ծավալված սկանդալի հետ։ Այն փաստը, որ հիսունամյա Մեսիկը, որը տառապում էր երկբևեռ խանգարմամբ և պայքարում էր դեպրեսիայի դեմ, հայտնվել է ԶԼՄ-ների առաջին շերտերի Ռոուզ Մաքգոուենը և Հարվի Վայնշտեյնը բորբոքված սկանդալում, կարող էր ինքնասպանության հնարավոր պատճառ դառնալ։

Ֆիլմագրություն
--------------

### Ֆիլմեր

| Տարեթիվ | Հայերեն անվանում | Բնօրինակ անվանում | Դեր | Ծանոթագրություն |
| --- | --- | --- | --- | --- |
| 1992 | Սառեցված կալիֆորնիացի | *Encino Man* | Նորա |  |
| 1995 | DOOM սերունդ | *The Doom Generation* | Էմի Բլյու | «Անկախ ոգի» մրցանակ՝ լավագույն դեբյուտի համար |
| 1996 | Բիո-Տուն | *Bio-Dome* | Դենիզ |  |
| Մենակ մարդասպանի հետ | *Kiss & Tell* | Ժասմին Հոյլ |  |
| Ճիչ | *Scream* | Տատում Ռայլի |  |
| 1997 | Ոչ մի տեղ | *Nowhere* | կամեո |  |
| Ուղեկիցներ | *Going All the Way* | Գեյլ Էնն Թեյեր |  |
| Վտանգավոր եռյակ | *Lewis & Clark & George* | Ջորջիա |  |
| Սերմ | *Seed* | Մարիամ |  |
| 1998 | Տեսիլքներ | *Phantoms* | Լայզա Փայլի |  |
| Սոֆի | *Southie* | Քեթի Քուին |  |
| Սատանան մարմնում | Devil in the Flesh | Դեբի Սթրենդ |  |
| 1999 | Սպանության թագուհիներ | *Jawbreaker* | Քորթնի Շեյն | Անվանակարգ՝ MTV կինոմրցանակ լավագույն կինոչարագործին |
| Քնած գեղեցկուհիներ | *Sleeping Beauties* | Շո Բլո |  |
| 2000 | Մարտին պատրաստ | *Ready to Rumble* | Սաշա |  |
| Վերջին կանգառ | *The Last Stop* | Նենսի |  |
| 2001 | Խելահեղ սրտեր | *Strange Hearts* | Մոյրա Քեննեդի |  |
| Կապիկի ոսկոր | *Monkeybone* |  |
| 2002 | Վակուում | *Stealing Bess* | Դեբի Դինսդեյլ |  |
| 2006 | Սև խոլորձ | *The Black Dahlia* | Շերիլ |  |
| 2007 | Մահվան ապացույցը | *Death Proof* | Պամելա |  |
| Սարսափի մոլորակ | Planet Terror | Քերի Դարլինգ | Սան Ֆրանցիսկոյի միջազգային կինոփառատոնի հատուկ մրցանակԱնվանակարգ՝ Սատուրն մրցանակ երկրորդ պլանի կանանց լավագույն դերի համար |
| 2008 | Հիսուն քայլող դիակներ | *Fifty Dead Men Walking* | Գրեյս Սթերին |  |
| 2010 | Մաչետե | *Machete* | Բութս Մաքքոյ | տեսարանները հեռացվել են մոնտաժի ժամանակ |
| 2011 | Քոնան | *Conan* | Մարիկա |  |
| 2011 | Վախի բուլվար | *Rosewood Lane* | *Սոնի Բլեք* |  |
| 2011 | Վատ ուսուցչուհին | *Bad Teacher* | կամեո |  |
| 2014 | Դոուն | *Dawn* |  | ՌեժիսորԱնվանակարգ՝ «Սանդենս» կինոփառատոնի ժյուրիի Մեծ մրցանակը՝ լավագույն կարճամետրաժ ֆիլմի համար |
| 2016 | Սրտեր մերկացնող մարդը | *The Tell-Tale Heart* | Արիել |  |
| 2017 | Ձայն | *The Sound* |  |  |

### Հեռուստատեսություն

| Տարեթիվ | Հայերեն անվանում | Բնօրինակ անվանում | Դեր | Ծանոթագրություններ |
| --- | --- | --- | --- | --- |
| 2001-2006 | Կախարդվածները | *Charmed* | Փեյջ Մետյուս | 112 էպիզոդ |
| 2005 | Էլվիս. Վաղ տարիներ | *Elvis* | Էնն Մարգրետ | Մինի սերիալ |
| 2009 | «Մարմնի մասեր» | *Nip/Tuck* | Թեոդոր Ռոուի բժիշկը | 5 էպիզոդ |
| 2011 | Օրենք և կարգ. Հատուկ կորպուս | *Law & Order: Special Victims Unit* | Կասանդրա Դեվին | 1 էպիզոդ |
| 2011 | Բողոքականների քահանանայի կինը | *The Pastor’s Wife* | Մերի Վինքլեր | Հեռուստաֆիլմ |
| 2013, 2014 | Մի անգամ հեքիաթում | *Once Upon a Time* | Երիտասարդ Կորա | 2 էպիզոդ |
| 2014-2016 | Ընտրյալ | *Chosen*  | Ջոսի Ակոստա | 12 էպիզոդ |

### Տեսագրություն

| Տարեթիվ | Տեսահոլովակ | Ռեժիսոր | Ալբոմ |
| --- | --- | --- | --- |
| 2015 | «RM486» | Յոնաս Ակերլունդ | «TBA» |
|

Ծանոթագրություններ
------------------

1. 1 2  GeneaStar
2. 1 2  Munzinger Personen (գերմ.)
3. 1 2 3 4 5  «Rose McGowan- Biography». *Yahoo!*. Արխիվացված օրիգինալից 2013 թ․ փետրվարի 26-ին. Վերցված է 2013 թ․ փետրվարի 15-ին.
4. ↑  Nellie Andreeva (19 декабря 2012). «Rose McGowan Cast In 'Once Upon A Time' Origin Episode As Young Cora». *Deadline.com*. Արխիվացված օրիգինալից 2013 թ․ փետրվարի 26-ին. Վերցված է 2013 թ․ փետրվարի 15-ին.
5. ↑  Режиссёрский дебют Роуз МакГоуэн
6. 1 2 3  Chris O'Falt (27 августа 2014). «Rose McGowan Reaches for Oscar With Short Film Directorial Debut (Exclusive)». *The Hollywood Reporter*. Վերցված է 2014 թ․ օգոստոսի 31-ին.
7. ↑  «See John Malkovich in Action in the New Call of Duty: Advanced Warfare Exo Zombies Havoc Trailer». Արխիվացված է օրիգինալից 2015 թ․ հունվարի 26-ին. Վերցված է 2015 թ․ հունվարի 31-ին.
8. ↑  Две кинокомпании наняли МакГоуэн в качестве режиссёра для фильма «Сосны»
9. ↑  Роуз МакГоуэн снимет триллер «Сосны»
10. ↑  Роуз МакГоуэн записала бэк-вокал для песни Мэрилина Мэнсона
11. ↑  Роуз МакГоуэн записала саундтрек к сериалу «Зачарованные»
12. ↑  «Дебютный сингл Роуз МакГоуэн получил название «RM486»». Արխիվացված է օրիգինալից 2016 թ․ սեպտեմբերի 4-ին. Վերցված է 2020 թ․ մայիսի 20-ին.
13. ↑  Regina Medina. (2001 թ․ հունվարի 19). «Rose Mcgowan Departs From Marilyn Manson» (անգլերեն). philly.com. Վերցված է 2013 թ․ նոյեմբերի 29-ին.
14. ↑  «Marilyn Manson» (անգլերեն). TMZ.com. Վերցված է 2013 թ․ նոյեմբերի 29-ին.
15. ↑  Jaan Uhelszki. (2001 թ․ հունվարի 19). «Marilyn Manson, Rose McGowan Split» (անգլերեն). Rolling Stone. Արխիվացված է օրիգինալից 2014 թ․ փետրվարի 21-ին. Վերցված է 2013 թ․ նոյեմբերի 29-ին.
16. ↑  Rose McGowan Says She Blames Breakup With Marilyn Manson on Cocaine Use
17. ↑  «Dedicated to a Rose». *A Rose McGowan Fansite*. Արխիվացված է օրիգինալից 2011 թ․ հունվարի 2-ին. Վերցված է 2010 թ․ նոյեմբերի 12-ին.
18. ↑  «Роуз Макгоуэн, пластика лица». Արխիվացված է օրիգինալից 2011 թ․ նոյեմբերի 6-ին. Վերցված է 2011 թ․ ապրիլի 15-ին.
19. ↑  Rose McGowan Marries Davey Detail
20. ↑  «Rose McGowan Files for Divorce from Davey Detail Citing Irreconcilable Differences». Արխիվացված է օրիգինալից 2016 թ․ մարտի 8-ին. Վերցված է 2022 թ․ հունվարի 24-ին.
21. ↑  Rose McGowan Reveals She Had an Abortion After Birth Control Failed: 'I Am Not Ashamed'
22. ↑  Вайнштейн изнасиловал Макгоуэн на кинофестивале Сандэнс, после чего дал ей 100 тыс. долларов за молчание
23. ↑  Роберт Родригес снял свою невесту в фильме в отместку Вайнштейну
24. ↑  Полиция получила ордер на арест Роуз Макгоуэн
25. ↑  В личных вещах МакГоуэн обнаружены следы кокаина
26. ↑  Роуз Макгоуэн сдалась властям
27. ↑  Менеджер Роуз Макгоуэн покончила с собой из-за скандала с Вайнштейном
28. ↑  «Режиссёром дебютного клипа Роуз МакГоуэн стал известный Юнас Окерлунд». Արխիվացված է օրիգինալից 2017 թ․ հունվարի 2-ին. Վերցված է 2020 թ․ մայիսի 20-ին.

Արտաքին հղումներ
----------------

* Պաշտոնական կայք(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռոուզ Մաքգոուեն» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · SoundCloud · ՅուԹյուբ |
|  |
| Թեմատիկ կայքեր | AllMovie · Allmusic · AlloCiné · ČSFD · Դանիական ազգային ֆիլմագրություն · Discogs · Internet Movie Database · ԿինոՊոիսկ · Metacritic · MusicBrainz · Rate Your Music · Rotten Tomatoes · Giant Bomb · WikiTree |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX5331965 · BNF: 14031391j · CONOR: 26725219 · GND: 135481961 · ICCU: UBOV490855 · ISNI: 0000000121385294 · LCCN: no98014512 · NKC: js20071221005 · NLP: a0000001616423 · NTA: 289029112 · NUKAT: n2009108760 · SUDOC: 070481121 · VIAF: 71002634 · WorldCat VIAF: 71002634 |

 |

 |